recursal/SuperWikiNEXT-32B huggingface dataset:
Το ***Wednesday*** είναι αμερικανική τηλεοπτική σειρά υπερφυσικής κωμωδίας τρόμου ενηλικίωσης που βασίζεται στον χαρακτήρα Γουένσντεϊ Άνταμς του Τσαρλς Άνταμς. Δημιουργήθηκε από τους Άλφρεντ Γκοφ και Μάιλς Μίλαρ και πρωταγωνιστεί η Τζένα Ορτέγκα ως η Γουένστεϊ, με τους Γκουέντολιν Κρίστι, Ρίκι Λίντχομ, Τζέιμι ΜακΣέιν, Χάντερ Ντούχαν, Πέρσι Χάινς Γουάιτ, Έμα Μάγιερς, Τζόι Σάντεϊ, Τζορτζ Φάρμερ, Ναόμι Τζ. Ογκάγουα, Κριστίνα Ρίτσι, και Μούσα Μοστάφα να εμφανίζονται σε δεύτερους ρόλους. Τέσσερα από τα οκτώ επεισόδια σκηνοθετούνται από τον Τιμ Μπάρτον, ο οποίος είναι επίσης εκτελεστικός παραγωγός. Η σειρά περιστρέφεται γύρω από την Γουένσντεϊ Άνταμς, η οποία προσπαθεί να λύσει ένα μυστήριο για ένα τέρας στο νέο της σχολείο.

Ο Μπάρτον είχε προηγουμένως προσεγγιστεί για να σκηνοθετήσει την ταινία του 1991 και συμμετείχε σε μια ακυρωμένη ταινία κινουμένων σχεδίων *The Addams Family*. Τον Οκτώβριο του 2020, αναφέρθηκε ότι θα διευθύνει μια τηλεοπτική σειρά, η οποία αργότερα ανακοινώθηκε ότι θα είναι σειρά του Netflix. H Ρίτσι, η οποία είχε υποδυθεί τον ομώνυμο χαρακτήρα στην ταινία του 1991 και στη συνέχειά της το 1993, ζήτησε από τον Μπάρτον να συμμετάσχει στην σειρά σε δεύτερο ρόλο. Τα γυρίσματα ξεκίνησαν τον Σεπτέμβριο του 2021 στη Ρουμανία και ολοκληρώθηκαν τον Μαρτίου 2022.

Το *Wednesday* έκανε πρεμιέρα στις 16 Νοεμβρίου 2022 και κυκλοφόρησε στο Netflix στις 23 Νοεμβρίου με κυρίως θετικές κριτικές από κριτικούς, οι οποίοι επαίνεσαν την ερμηνεία της Ορτέγκα. Μέσα σε τρεις εβδομάδες από την κυκλοφορία του, έγινε η δεύτερη πιο προβλεπόμενη αγγλόφωνη σειρά του Netflix. Έλαβε δύο υποψηφιότητες για Χρυσή Σφαίρα: Καλύτερης Τηλεοπτικής Σειράς – Μιούζικαλ ή Κωμωδίας και Καλύτερης Γυναικείας Ερμηνείας – Τηλεοπτικής Σειράς Μιούζικαλ ή Κωμωδίας για την Ορτέγκα. Τον Ιανουάριο του 2023, η σειρά ανανεώθηκε για δεύτερη σεζόν.

Παραπομπές
----------

1. ↑  Fuge, Jonathan (18 Νοεμβρίου 2022). «*Wednesday* Reviews Praise Jenna Ortega as the Titular Addams Family Member». *MovieWeb*. Αρχειοθετήθηκε από το πρωτότυπο στις 30 Νοεμβρίου 2022. Ανακτήθηκε στις 24 Νοεμβρίου 2022.
Westerhout 50
Το **Westerhout 50** (W50) ή **SNR G039.7-02.0**, που αναφέρεται επίσης ως **Νεφέλωμα Manatee**,  είναι ένα κατάλοιπο σουπερνόβα που βρίσκεται στον αστερισμό του Αετού, περίπου 18.000 έτη φωτός μακριά. Στο κέντρο του βρίσκεται το μικροκβάζαρ SS 433, του οποίου οι πίδακες παραμορφώνουν το κέλυφος του υπολείμματος. Το πιθανότερο είναι ότι το W50 και το SS 433 είναι σχετιζόμενα αντικείμενα, απομεινάρια από έναν σουπερνόβα που εμφανίστηκε πριν από περίπου 20.000 χρόνια.

Παραπομπές
----------

1. 1 2  «IMAGE RELEASE: A Microquasar Makes a Giant Manatee Nebula». National Radio Astronomy Observatory. 19 Ιανουαρίου 2013. Ανακτήθηκε στις 20 Ιανουαρίου 2013.
2. ↑  Tills 2013, σελ. 110.

Βιβλιογραφικές αναφορές
-----------------------

* Tills, Tony (2013), *Sciene Year*, World Book,Inc. ISBN 9780716605676

Εξωτερικοί σύνδεσμοι
--------------------

* "Το μυστήριο του SS433"
* Εικόνα στα ραδιοκύματα (NRAO)
* Εικόνα ακτίνων Χ (ROSAT) Αρχειοθετήθηκε 2016-03-03 στο Wayback Machine.
Ο **Ρούντολφ Λιντ** (Rudolf Lindt) (16 Ιουλίου 1855 – 20 Φεβρουαρίου 1909), γνωστός συχνά με το φραγκοποιημένο όνομα **Ρόντολφ Λιντ** (Rodolphe Lindt), ήταν Ελβετός σοκολατοποιός και εφευρέτης. Δημιούργησε τη μάρκα Lindt της ελβετικής σοκολάτας και εφηύρε τη μηχανή ανάμειξης και άλλες διαδικασίες για τη βελτίωση της ποιότητας της σοκολάτας.

Βιογραφία
---------

Ο Λιντ γεννήθηκε στις 16 Ιουλίου 1855 στη Βέρνη. Οι γονείς του ήταν ο φαρμακοποιός και πολιτικός, Γιόχαν Ρούντολφ Λιντ και η μητέρα του η Αμαλία Ευγενία Σάλχλι. Μεταξύ 1873 και 1875 έκανε μαθητεία στη Λωζάνη με την εταιρεία σοκολάτας *Amédée Kohler & Fils*, που στη συνέχεια διοικούνταν από τους γιους του Σαρλ-Αμεντέ Κολέρ. Το 1879 ίδρυσε το δικό του εργοστάσιο σοκολάτας στο Mattequartier, ένα τμήμα της Παλιάς Πόλης της Βέρνης.

Τον Δεκέμβριο του 1879 πέτυχε να βελτιώσει την ποιότητα της σοκολάτας με την ανάπτυξη της μηχανής ανάμειξης, μιας συσκευής ανάδευσης που δίνει λεπτότερη συνοχή και αφήνει τα ανεπιθύμητα αρώματα να εξατμιστούν. Ήταν από τους πρώτους σοκολατοποιούς που πρόσθεσαν βούτυρο κακάο ξανά στη μάζα σοκολάτας. Αυτές οι δύο καινοτομίες συνέβαλαν σε μεγάλο βαθμό στην υψηλή ποιότητα της ελβετικής σοκολάτας.

Το 1899, ο Λιντ πούλησε το εργοστάσιό του και το μυστικό της ανάδευσης στην *Chocolat Sprüngli AG*, η οποία από τότε διαπραγματεύεται ως *Chocoladefabriken Lindt & Sprüngli AG*. Ο Σπρύνγκλι πλήρωσε 1,5 εκατομμύριο χρυσά φράγκα για τα δικαιώματα μάρκετινγκ και τη συνταγή.

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 26  Απριλίου 2014.
2. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 11  Δεκεμβρίου 2014.
3. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Μαρτίου 2015.
5. ↑  Thomas Stephens (13 Δεκεμβρίου 2017). «The pioneers of Switzerland's 'Chocolate Revolution'». *Swissinfo*. Ανακτήθηκε στις 10 Απριλίου 2021.
6. ↑  «Rodolphe Lindt». Federal Department of Foreign Affairs, Presence Switzerland. Ανακτήθηκε στις 24 Φεβρουαρίου 2013.
7. 1 2  «Rodolphe Lindt, Inventor and Innovator». *Lindt & Sprüngli*. Ανακτήθηκε στις 10 Απριλίου 2021.
8. ↑  Hürlimann, Katja. «Lindt, Rudolf» (στα γαλλικά). *Historical Dictionary of Switzerland*.. Ανακτήθηκε στις 10 April 2021.
9. ↑  «170 Years of Lindt & Sprungli - A success story». Ανακτήθηκε στις 7 Μαΐου 2018.

Πηγές
-----

* Hans Rudolf Schmid (1985), *Lindt, Rudolf*, **14**, Berlin: Duncker & Humblot, σελ. 616–617 , (πλήρες κείμενο στο διαδίκτυο)
* Alex Capus: *Patriarchen: Zehn Portraits*. Albrecht Knaus Verlag, Μόναχο 2006, (ISBN 3-813502-73-2)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 70008485
* GND: 129429929
* HDS: 030995

 |

 |
Η **Σάρα Σιμεόνι** (*Sara Simeoni*, γεννήθηκε 19 Απριλίου 1953) είναι Ιταλίδα πρώην αθλήτρια του στίβου, Ολυμπιονίκης στο άλμα εις ύψος γυναικών. Ήταν η πρώτη Ιταλίδα άλτρια στην ιστορία που κατάφερε να υπερπηδήσει τα 2 μέτρα, ενώ κατέρριψε δύο φορές το παγκόσμιο ρεκόρ στο αγώνισμα.

Βιογραφία
---------

Γεννήθηκε στο Ριβόλι Βερονέζε, ένα προάστιο της Βερόνα. Η πρώτη επίσημη παρουσία της σε διεθνείς αγώνες καταγράφηκε το 1971 στο Ευρωπαϊκό Πρωτάθλημα του Ελσίνκι όταν κατάκτησε στην 9η θέση, με άλμα 1,78 μ. Στους Ολυμπιακούς Αγώνες του Μόντρεαλ το 1976 πήρε το αργυρό μετάλλιο, με επίδοση 1,91 μ. πίσω από την (τότε) Ανατολικογερμανίδα Ρόζμαρι Άκερμαν. Τον Αύγουστο του 1978 σημείωσε παγκόσμιο ρεκόρ με 2,01 μ. στη Μπρέσια που (ως εθνικό ρεκόρ) καταρρίφθηκε μετά από σχεδόν 19 χρόνια, τον Ιούνιο του 2007 από την Αντονιέτα ντι Μαρτίνο. Τον ίδιο μήνα (Αύγουστος 1978) η Σιμεόνι αναδείχθηκε πρωταθλήτρια Ευρώπης στην Πράγα με επίδοση ξανά 2,01 μέτρα. 

Το 1980 η Σιμεόνι πέτυχε νέο Ολυμπιακό ρεκόρ με άλμα 1,97 μ. και πήρε το χρυσό μετάλλιο στην Ολυμπιάδα της Μόσχας. Ήταν η μοναδική αθλήτρια από μη κομμουνιστική χώρα που απέσπασε χρυσό μετάλλιο στη συγκεκριμένη διοργάνωση. Μετά από μια σειρά τραυματισμών της στον τένοντα, η Σιμεόνι προσπάθησε να επανακτήσει τη φόρμα της στα επόμενα χρόνια. Στην Ολυμπιάδα του Λος Άντζελες (1984) ήταν η σημαιοφόρος της ιταλικής αποστολής στην τελετή έναρξης. Η μονομαχία της με τη Γερμανίδα Ούλρικε Μάιφαρτ της απέφερε το αργυρό μετάλλιο με άλμα 2 μ. ενώ η αντίπαλός της κατετάγη πρώτη (2,02 μ.). Η Σιμεόνι κατέκτησε επίσης δύο χάλκινα μετάλλια σε Ευρωπαϊκά Πρωταθλήματα και 14 εθνικούς τίτλους. Θεωρείται ως μία από τις κορυφαίες Ιταλίδες αθλήτριες όλων των εποχών. Είναι παντρεμένη με τον προπονητή της, Ερμίνιο Αζάρο. Ο γιος τους Ρομπέρτο είναι κι αυτός άλτης του ύψους.

Παραπομπές
----------

1. 1 2  «INTERNATIONAL OLYMPIC COMMITTEE : Sara SIMEONI». Ανακτήθηκε στις 9 Αυγούστου 2022.
2. 1 2  «BRITANNICA : Sara Simeoni». Ανακτήθηκε στις 9 Αυγούστου 2022.

Εξωτερικοί σύνδεσμοι
--------------------

* Sara SIMEONI

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 90129493
* ICCU: CFIV028362

 |

 |
Η **Σάρα Κουγκονγκέλουα** (Saara Kuugongelwa-Amadhila, γενν. 12 Οκτωβρίου 1967) είναι πολιτικός από τη Ναμίμπια και πρωθυπουργός της χώρας από τον Μάρτιο του 2015. Είναι μέλος του κόμματος SWAPO και εκλέγεται βουλευτής από το 1995. Το 2003 ανέλαβε υπουργός Οικονομικών. Το 2015 ανέλαβε πρωθυπουργός και έγινε η πρώτη γυναίκα στο αξίωμα αυτό στη Ναμίμπια.

Εξορία
------

Η γεννημένη στο Οκαχάο του Ομουσάτι Κουγκονγκέλουα εξορίστηκε με το SWAPO το 1980 και έφυγε για τη Σιέρα Λεόνε το 1982 σε ηλικία 15 ετών. Φοίτησε στο Γυμνάσιο Θηλέων του Κόιντου από το 1982 ως το 1984 και στο Γυμνάσιο του Σεντ Τζόζεφ από το 1984 ως το 1987. Την περίοδο από το 1991 ως το 1994 παρακολούθησε μαθήματα στο Πανεπιστήμιο Λίνκολν της Πενσιλβάνια, από όπου πήρε πτυχίο Οικονομικών Επιστημών.

Πολιτική σταδιοδρομία
---------------------

Η Σάρα επέστρεψε στη Ναμίμπια μετά την αποφοίτησή της από το Λίνκολν και εργάστηκε στο γραφείο του Προέδρου Σαμ Νουτζόμα. Το 1995 σε ηλικία 27 ετών η Κουγκονγκέλουα διορίστηκε γενική διευθύντρια της Εθνικής Επιτροπής Σχεδιασμού. Το 2003 ορκίστηκε υπουργός Οικονομικών.

Κατά τον εορτασμό της Ημέρας των Ηρώων το 2014 τιμήθηκε από το Υπέρλαμπρο Τάγμα του Ήλιου, Δευτέρας Τάξεως.

Στις 21 Μαρτίου 2015 ανέλαβε πρωθυπουργός.

Παραπομπές
----------

1. ↑  «Ministers PAs - OPM - GRN Portal». (Αγγλικά) Ανακτήθηκε στις 3  Ιανουαρίου 2022.
2. ↑  Ανακτήθηκε στις 18  Μαΐου 2022.
3. ↑  «NID.org». Αρχειοθετήθηκε από το πρωτότυπο στις 11 Ιουνίου 2011. Ανακτήθηκε στις 22 Μαρτίου 2015.
4. ↑  «Namibians honoured by President». *New Era*. 28-8-2014. Αρχειοθετήθηκε από το πρωτότυπο στις 2018-06-29.. Ανακτήθηκε στις 2015-03-22.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Saara Kuugongelwa  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
H **Σάρα "Σαρίτα" Πέρες Ρομέρο** (*Sara "Sarita" Pérez Romero*, 19 Ιουνίου 1870 - 31 Ιουλίου 1952) ήταν η σύζυγος του Προέδρου του Μεξικού Φρανσίσκο Μαδέρο.

Βιογραφία
---------

Γεννήθηκε στις 19 Ιουνίου 1870 στο Σαν Χουάν ντελ Ρίο του Κερέταρο, και ήταν κόρη του Μακάριο Πέρες Ρομέρο και της Αβελίνα Ρομέρο.

Το 1897 γνώρισε τον Φρανσίσκο Μαδέρο, λίγο αργότερα αρραβωνιάστηκαν. Στις 26 Ιανουαρίου 1903 παντρεύτηκαν στην Πόλη του Μεξικού. Το ζευγάρι δεν απέκτησε παιδιά.

Το 1909 ο Μαδέρο φυλακίστηκε στο Μοντερρέι και η Σάρα έζησε μαζί του στη φυλακή. Ωστόσο, όταν μεταφέρθηκε στο Σαν Λούις Ποτόσι, αναγκάστηκε να νοικιάσει ένα σπίτι κοντά στη φυλακή, αφού δεν της επιτρεπόταν να είναι μαζί με τον σύζυγό της. Μόλις ξεκίνησε η Μεξικανική Επανάσταση, η Σαρίτα συνόδευσε τον σύζυγό της στην προεδρική του περιοδεία. Τον συνόδευσε παντού, σε στρατόπεδα και πολιτικές συγκεντρώσεις και ομιλίες.

Όντας Πρώτη Κυρία, η ίδια κακοποιημένη από τα στρατεύματα, οργάνωσε εκδηλώσεις και φεστιβάλ προσηλυτισμού υπέρ των θυμάτων του ένοπλου κινήματος, παρακολούθησε τις συναντήσεις των εργαζομένων και δέχτηκε διοργανωτές πολιτικών συλλόγων.

Πέθανε στις 31 Ιουλίου 1952, τριάντα εννέα χρόνια μετά την δολοφονία τον Φρανσίσκο, στη Πόλη του Μεξικού σε ηλικία 82 ετών. Είναι θαμμένη στο Γαλλικό Πάνθεον του Ελέους, στη Πόλη του Μεξικού.

| Επίτιμοι τίτλοι
 |
| --- |
| ΠροκάτοχοςΡεφούχιο Μπορνέκε ντε Λεόν ντε λα Μπάρρα | **Πρώτη Κυρία του Μεξικού**1911-1913 | ΔιάδοχοςΜαρία Ενρικέτα Φλόρες ντε Λασκουρέϊν Παρέδες |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σάρα Πέρες Ρομέρο** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 3604153472520245360008
* LCCN: ns2018001774

 |

 |
Η **Σάρα Σλοτ Πίτερσεν** (γεν. 9 Απριλίου 1987) είναι Δανέζα αθλήτρια του στίβου, που ειδικεύεται στα 400 μέτρα με εμπόδια.

Καριέρα
-------

Η Πίτερσεν (διάδρομος 4) στον τελικό των Ολυμπιακών Αγώνων 2016.
Η πρώτη μεγάλη της διάκριση ήταν η τέταρτη θέση στο Παγκόσμιο Πρωτάθλημα Στίβου 2015, με 54.20 δευτερόλεπτα.

Η πιο επιτυχημένη της χρονιά ήταν το 2016, όπου κατέκτησε τον τίτλο του Ευρωπαϊκού Πρωταθλήματος 2016. Ένα μήνα μετά, κέρδισε το ασημένιο μετάλλιο στους Ολυμπιακούς Αγώνες 2016, μόλις πίσω από την Ντιλάιλα Μουχάμεντ, με ένα μεγάλο εθνικό ρεκόρ χρόνου 53.55 δευτερολέπτων.

Το 2017, έφτασε μέχρι τα ημιτελικά του Ευρωπαϊκό Πρωταθλήματος Κλειστού Στίβου 2017 στα 400 μέτρα, και του Παγκοσμίου Πρωταθλήματος Στίβου 2017.

Στο Ευρωπαϊκό Πρωτάθλημα Στίβου 2018, ήταν 18η στους ημιτελικούς των 400 μέτρων με εμπόδια, και έτσι δεν προκρίθηκε στον τελικό.

Παραπομπές
----------

1. ↑  Η Σάρα Σλοτ Πίτερσεν στην World Athletics
Το **WebSocket** είναι ένα πρωτόκολλο επικοινωνίας υπολογιστών το οποίο παρέχει κανάλια πλήρους αμφίδρομης επικοινωνίας μέσω μίας **TCP** σύνδεσης.

Το πρωτόκολλο WebSocket έγινε πρότυπο από τον οργανισμό IETF με τον κωδικό RFC 6455 το 2011.

Το πρωτόκολλο WebSocket υποστηρίζεται σχεδόν σε όλους τους κύριους φυλλομετρητές, όπως οι Google Chrome, Microsoft Edge, Internet Explorer, Firefox, Safari και Opera. Το WebSocket απαιτεί επίσης τις εφαρμογές κινητών στον διακομιστή να το υποστηρίζουν.

Το WebSocket είναι διαφορετικό πρωτόκολλο από το HTTP. Και τα 2 πρωτόκολλα βρίσκονται στο 7ο επίπεδο του Μοντέλου αναφοράς OSI και έτσι εξαρτώνται από το TCP στο επίπεδο 4. Παρ' ότι είναι διαφορετικά, το RFC 6455 δηλώνει ότι το WebSocket "είναι σχεδιασμένο να λειτουργεί πάνω από τις πόρτες 80 και 443 του HTTP αλλά και να υποστηρίζει HTTP proxies και μεσάζοντες" κάνοντάς το έτσι συμβατό με το πρωτόκολλο HTTP. Για να επιτευχθεί η συμβατότητα με το HTTP, η χειραψία του WebSocket χρησιμοποιεί το HTTP Upgrade header για να αλλάξει το HTTP πρωτόκολλο σε WebSocket.

Δείτε επίσης
------------

* BOSH
* Σύγκριση εισαγωγών του WebSocket
* Υποδοχή δικτύου
* XMLHttpRequest
* HTTP/2
* Σουίτα πρωτοκόλλου διαδικτύου
* WebRTC

Εξωτερικοί σύνδεσμοι
--------------------

* IETF Hypertext-Bidirectional (HyBi) working group
	+ [rfc:6455 The WebSocket protocol] - Proposed Standard published by the IETF HyBi Working Group
	+ The WebSocket protocol - Internet-Draft published by the IETF HyBi Working Group
	+ The WebSocket protocol - Original protocol proposal by Ian Hickson
* The WebSocket API - W3C Working Draft specification of the API
* The WebSocket API - W3C Candidate Recommendation specification of the API
* WebSocket.org WebSocket demos, loopback tests, general information and community
Συντεταγμένες: 37°24′44.6″N 24°25′53.8″E﻿ / ﻿37.412389°N 24.431611°E﻿ / 37.412389; 24.431611

Ο **Άγιος Ιωάννης Θεολόγος** είναι Ορθόδοξος Χριστιανικός Ναός στη Χώρα της Κύθνου.

Θέση και περιγραφή
------------------

Βρίσκεται στη θέση Πανωχώρι, πλησίον της Πλατείας Μαζαράκη. Είναι τυπικό δείγμα ναοδομίας της Κύθνου και χαρακτηρίζεται διατηρητέο ιστορικό μνημείο.Ο Ναός είναι βυζαντινού ρυθμού με μονόχωρο συνεπτυγμένο σταυροειδή με τρούλο, ξυλόγλυπτο τέμπλο, αξιόλογες αγιογραφίες και μεταβυζαντινές εικόνες. Στη νότια εξωτερική πλευρά, πάνω από τη νότια είσοδο υπάρχει εντοιχισμένο ηλιακό ρολόι.

Ιστορικά στοιχεία
-----------------

Ανακαινίσθηκε το 1846 με δαπάνη του ιερέως και διδασκάλου Γεωργίου Αισωπίδου. Εκείνη την εποχή ο Ναός του Αγίου Ιωάννη του Θεολόγου διακοσμήθηκε με αγιογραφίες.

Αγιογράφηση
-----------

Πλουτίστηκε με πολυτελή ιερά σκεύη αρίστης Ρωσικής Τέχνης, με δαπάνες του Πανοσιολογιωτάτου Μελετίου Βαϊανέλλη, ο οποίος  εκείνη την εποχή διέμενε στο Κίεβο. Υπάρχουν δυο εικόνες έργα του αγιογράφου Δημητρίου Χαλκιώτου. Η μία αναπαριστά την Αποκάλυψη του Αγίου Ιωάννη του Θεολόγου, ο οποίος βρίσκεται σε κατάνυξη. Η άλλη εικόνα αναπαριστά την Παναγία με τον Ιησού αγκαλιά, την Ελισάβετ με αγκαλιά τον Ιωάννη, την Αγία Άννα και τη Μαρία. Ο Ιησούς, η Μαρία και ο Ιωάννης αναπαριστώνται σε παιδική ηλικία. Κύριο χαρακτηριστικό της εικόνας αυτής είναι ότι οι Άγιοι δεν κάθονται σε θρόνο, όπως συνηθίζεται, αλλά είναι βαδίζοντες καθώς και ότι επικρατούν ζωηρά χρώματα.

Παραπομπές
----------

1. ↑  «ΔΙΑΡΚΗΣ ΚΑΤΑΛΟΓΟΣ ΚΗΡΥΓΜΕΝΩΝ ΑΡΧΑΙΟΛΟΓΙΚΩΝ ΧΩΡΩΝ ΚΑΙ ΜΝΗΜΕΙΩΝ». *listedmonuments.culture.gr*. Αρχειοθετήθηκε από το πρωτότυπο στις 28 Απριλίου 2022. Ανακτήθηκε στις 28 Απριλίου 2022.
2. 1 2  Γούναρης 1938, σελ. 48-49.

Πηγές
-----

* Γούναρης, Αντώνιος (1938). *Η Κύθνος*. Αθήνα: Σύνδεσμος Δρυοπιδέων Κύθνου.
Η **Σάντρα Ρέινολντς Πράις** (αγγλ. *Sandra Reynolds Price,* γενν. 4 Μαρτίου 1934, Μπλουμφοντέιν) είναι πρώην πρωταθλήτρια της αντισφαίρισης από τη Νότια Αφρική.

Η Ρέινολντς είναι η μόνη νοτιοαφρικανή αντισφαιρίστρια που έχει φτάσει ποτέ στον τελικό του Γουίμπλεντον στο απλό. Το 1960 έχασε από τη Μαρία Μπουένο με 8-6, 6-0. Το 1961 κέρδισε την πρώτη θέση στο απλό καθιστώντας την τον μοναδικό παίκτη της Νότιας Αφρικής (άνδρας ή γυναίκα) που κέρδισε πρώτος έναν τελικό Γκράμ σλαμ. Ήταν δεύτερη το 1959 στο Αμερικανικό Όπεν χάνοντας στον τελικό από τη Σάλι Μούρ. Κέρδισε τρία συνεχόμενα γερμανικά πρωταθλήματα, το 1960, το 1961 και το 1962. Ήταν δεύτερη στο διεθνές ιταλικό πρωτάθλημα του 1959, και πρώτη στο απλό στο Πρωτάθλημα αντισφαίρισης Ανατολικής Μεσογείου το 1959.

Σύμφωνα με την Daily Telegraph και την Daily Mail, η Ρέινολντς ήταν στην πρώτη δεκάδα στον κόσμο από το 1959 έως το 1962, φθάνοντας στο No 3 το 1960.

Με συμπαίκτρια στο διπλό γυναικών τη Ρένι Σούρμαν Χέιγκουορθ κέρδισαν το Αυστραλιανό Πρωτάθλημα του 1959 και το Γαλλικό Πρωτάθλημα του 1959, του 1961 και του 1962. Επιπλέον, ήταν οι δεύτερες στο Γουίμπλεντον το 1960 και το 1962. Με συμπαίκτη τον Μπομπ Μαρκ στο μεικτό κέρδισαν το 1959 το Αυστραλιανό Πρωτάθλημα.

Παραπομπές
----------

1. ↑  «Wimbledon Rolls of Honour / Ladie's Singles». *Wimbledon official tournament website*. Ανακτήθηκε στις 25 Σεπτεμβρίου 2015.
2. ↑  *Τα Νέα, [, Φύλλο 31-08-1959]], σελ. 7*
3. ↑  Collins, Bud (2008). *The Bud Collins History of Tennis: An Authoritative Encyclopedia and Record Book*. New York, N.Y: New Chapter Press. σελίδες 695, 703. ISBN 0-942257-41-3.
4. ↑  «Australian Open Results Archive / Women's Doubles». *Australian Open official website*. Αρχειοθετήθηκε από το πρωτότυπο στις 21 Σεπτεμβρίου 2015. Ανακτήθηκε στις 26 Σεπτεμβρίου 2015.
5. 1 2  «Wimbledon Rolls of Honour / Ladies' Doubles». *Wimbledon official tournament website*. Ανακτήθηκε στις 26 Σεπτεμβρίου 2015.
6. ↑  «Australian Open Results Archive / Mixed Doubles». *Australian Open official website*. Αρχειοθετήθηκε από το πρωτότυπο στις 21 Σεπτεμβρίου 2015. Ανακτήθηκε στις 26 Σεπτεμβρίου 2015.
Ο **Σιμόβιτ**, πολων. Siemowit bytomski (1292 - μετά τις 1 Ιουλίου 1342) από τον Οίκο των Πιαστ-Σιλεσίας ήταν δούκας του Μπύτομ (1312-15) και του Γκλιβίτσε (από το 1340).

Βιογραφία
---------

Ήταν ο τρίτος γιος του Καζιμίρ δούκα του Μπύτομ, Οπόλε και της Ελένης, ίσως κόρης του Λέοντα Α΄ της Γαλικίας.

Ο πρωτότοκος Μπολέσλαφ έγινε αρχιεπίσκοπος του Έστεργκομ. Δεν γνωρίζουμε γιατί ο Καζιμίρ άφησε στον Σιεμόβιτ το μεγαλύτερο μέρος του δουκάτου, το Μπύτομ. Ο Καζιμίρ απεβίωσε το 1312, αλλά ήδη από το 1311 τον είχε κάνει συγκυβερνήτη. Εγκαθίδρυσε επαφές με την Αυλή του Βλάντισλαφ Α΄ του *Βραχύ*, βασιλιά της Πολωνίας, στο κάστρο Βάβελ. Η διακυβέρνησή του δεν ήταν σημαντική. Μπόρεσε να διατηρήσει την εξουσία του μόνο τέσσερα έτη: το 1316 ο δευτερότοκος Βλάντισλαφ, για άγνωστους λόγους, ανέλαβε τη εξουσία του δουκάτου. 

Το 1327 ο Σιεμόβιτ, μαζί με τον Βλάντισλαφ και τον τεταρτότοκο Γεώργιο, δήλωσαν υποτέλεια στον Ιωάννη της Βοημίας, στην Οπάβα. Αυτό σημαίνει πως, παρά το ότι ο Βλάντισλαφ τον είχε εκτοπίσει, οι αδελφοί είχαν συμφιλιωθεί. Ο Σιεμόβιτ αναφέρεται ξανά το 1340 σε έγγραφο του Πσέκλαφ του Πογκοσέλι, επισκόπου του Βρόκλαφ, όπου τον ονομάζει δούκα του Γκλιβίτσε. Αυτή είναι η τελευταία αναφορά στο πρόσωπό του.

Απεβίωσε το 1342-55, μάλλον πιο κοντά στο 1342. Ήταν άγαμος και το Γκλιβίτσε επεστράφη στο δουκάτο του Μπύτομ.

Πηγές
-----

* Marek, Miroslav. "Complete Genealogy of the House of Piast". Genealogy.EU.

Cawley, Charles, SILESIA, Medieval Lands database, Foundation for Medieval Genealogy.
O **Σιεμόβιτ B;** , πολων. Siemowit II (1283 - 18 Φεβρουαρίου 1345) από τον Οίκο των Πιαστ ήταν δούκας της Βαρσοβίας και Λιφ (1310-13). Έπειτα από μία διαίρεση με τους δύο αδελφούς του έγινε κυβερνήτης των Ράβα Μαζόβιετσκα, Σοχάτσεφ, Ζακρότσιμ, Τσιεχάνουφ, Γκοστίνιν και Βίζνα καθώς και επίτροπος της αρχής τού Πουότσκ (1336-40).

Βιογραφία
---------

Ήταν ο πρωτότοκος γιος τού Μπολέσλαφ Β΄ δούκα της Μαζοβίας και της Γκαουντεμάντεμούντα (Σοφίας), κόρης τού Τραϊντένις μεγάλου δούκα της Λιθουανίας. Μάλλον έλαβε το όνομα τού πάππου του Σιεμόβιτ Α΄ δούκα της Μαζοβίας.

Πριν αποβιώσει ο πατέρας του, από το 1310 ο Σιεμόβιτ Β΄ είχε λάβει τις περιοχές της Βαρσοβίας και τού Λιφ. Όταν εκείνος απεβίωσε το 1313, το δουκάτο της Μαζοβίας διαιρέθηκε: ως πρωτότοκος έλαβε το κεντρικό μέρος της Μαζοβίας με πρωτεύουσα τη Ράβα Μαζοβιέτσκα, ο δευτερότοκος Τρόιντεν Α΄ το Τσερσκ και ο τρίτος Βεντσέσλαος το Πουότσκ. Ωστόσο η διαίρεση αυτή δεν ικανοποίησε και επήλθε μία σύντομη διαμάχη μεταξύ των αδελφών το 1316. Η διένεξη αναφέρεται σύντομα στο *Χρονικό της Μαζοβίας* και δεν γνωρίζουμε κάτι άλλο γι' αυτήν.

Στην εξωτερική του πολιτική προσπάθησε με επιδεξιότητα να επιζήσει μεταξύ των ισχυρών γειτόνων του: τού Βλάντισλαφ Α΄ τού *βραχύ*, τού Τευτονικού Τάγματος, της Λιθουανίας και της Βοημίας. Η διπλωματία του εκφράστηκε, μεταξύ άλλων, με συχνές αλλαγές συμμαχιών.

Πηγές
-----

* Codex diplomaticus Prussicus, ed. J. Voigt, vol. 3, Konigsberg 1848, nr 134, p. 182.

1. ↑  dw.1528.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 56151776816618012350

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Siemowit II of Masovia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Άγιος αδελφός Κόνραντ του Άλτέτινγκ**, κατά κόσμο **Κόνραντ φον Πάρτζχαμ** (γερμ. *Konrad von Parzham*) (1818 - 1894) είναι άγιος της καθολικής εκκλησίας.

Βιογραφία
---------

Γεννήθηκε στις 22 Δεκεμβρίου 1818. Πατέρας του ήταν ο εύπορος χωρικός Μπίρντόρφερ φον Πάρτζχαμ, στην ενορία του Πάσσαου. Εφήβευσε αγνός, και σε ηλικία 31 χρονών έγινε μέλος της μονής της Αγίας Άννας του τάγματος των Καπουτσίνων στο Αλτέτινγκ. Εκεί διετέλεσε θυρωρός της μονής επί 43 έτη. Ήταν άκρως επιμελής στον εκκλησιασμό και υπηρέτησε καθημερινά ως διάκονος στην θεία λειτουργία. Προσυποδέχτηκε εκατοντάδες χιλιάδες πιστούς επισκέπτες της μονής. Διακρίθηκε για την σεμνότητα, εχεμύθεια, και την αγαπητή συμπεριφορά του. Απεβίωσε στις 21 Απριλίου 1894. Ανακηρύχτηκε όσιος και άγιος από τον Πάπα Πίο ΙΑ΄ στις 30 Ιουνίου του 1930, και 20 Μαΐου 1934 αντίστοιχα, ενώ έγινε πολιούχος άγιος στην Βαυαρία και Ουγγαρία. Πολλές καθολικές εκκλησίες φέρουν το όνομά του. Η μνήμη του τιμάται στις 21 Απριλίου.

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.

Πηγές
-----

* Der Heilige Bruder Konrad von Altötting: Drittordensverlag Altötting

Εξωτερικοί σύνδεσμοι
--------------------

* Πολυμέσα σχετικά με το θέμα  Saint Conrad of Parzham στο Wikimedia Commons
* Die Bayerischen Kapuziner
* Bruder-Konrad-Hof (Wallfahrtsort, Museum)
* Die Gemeinschaft Lumen Christi auf dem Bruder-Konrad-Hof im Parzham Αρχειοθετήθηκε 2013-05-09 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 27862493
* LCCN: no2002027234
* ISNI: 0000 0001 2017 5287
* GND: 118511319
* SUDOC: 189020172
* NKC: uk2011642694

 |

 |
Η **Potez** ήταν Γαλλική εταιρεία κατασκευής αεροσκαφών, η οποία ιδρύθηκε από τον Ανρύ Ποτέ (*Henry Potez*) στο *Ομπερβιλιέ* το 1919, με την επωνυμία **Aéroplanes Henry Potez**. Η εταιρεία ξεκίνησε ανακατασκευάζοντας αεροσκάφη SEA IV από τα πλεονάσματα του πρώτου παγκοσμίου πολέμου, σύντομα όμως ξεκίνησε να κατασκευάζει μία νέα βελτιωμένη έκδοση του, το Potez VII. Στη διάρκεια του Μεσοπολέμου η *Potez* κατασκεύασε μία σειρά από μικρά επιβατικά αεροσκάφη και μία σειρά από στρατιωτικά, αναγνωριστικά, διπλάνα τα οποία κατασκευάστηκαν, κατόπιν αδείας, και στην Πολωνία. Το 1933 εξαγόρασε την εταιρεία κατασκευής αερακάτων CAMS. 

Το 1936 η Γαλλική αεροπορική βιομηχανία κρατικοποιήθηκε. Τα εργοστάσια της *Potez* στη *Σαρτρουβίλ* και τη *Μολτ* άρχισε να τα χρησιμοποιεί η SNCAN, ενώ το εργοστάσιο στην *Μπερ* η SNCASE. 

Μετά τον Β’ παγκόσμιο πόλεμο η *Potez* επανιδρύθηκε ως **Société des Avions et Moteurs Henry Potez** στο *Αρζεντέιγ* (Argenteuil), χωρίς όμως να έχει την ίδια επιτυχία που είχε πριν από την κρατικοποίηση. Το 1958 η εταιρεία αγόρασε τη Fouga, για να δημιουργηθεί η **Potez Air-Fouga**, όμως όταν το τελευταίο σχέδιο της *Potez*, το Potez 840, ένα μικρό τουρμοπρόπ επιβατικό αεροσκάφος, απέτυχε να προσελκύσει πελάτες, η εταιρεία αναγκάστηκε να κλείσει, ενώ τα υπόλοιπα υλικά στοιχεία της *Potez* αγοράστηκαν από την Sud-Aviation το 1967.

Αεροσκάφη
---------

Αεροσκάφος Potez 25

|
|  |
| * Potez VII
* Potez VIII
* Potez IX
* Potez XV
* Potez XVII
* Potez 25
* Potez 32
* Potez 33
* Potez 36
* Potez 37
* Potez 39
 | * Potez 43
* Potez 54
* Potez 56
* Potez 58
* Potez 60
* Potez 62
* Potez 63
* Potez 65
* Potez 75
* Potez 91
* Potez 452
* Potez 840
 |

Κινητήρες
---------

* Potez 4D
* Potez 6D
* Potez 8D
* Potez 12D

Βιβλιογραφία
------------

* Gunston, Bill (1993). *World Encyclopedia of Aircraft Manufacturers*. Annapolis: Naval Institute Press. σελ. 243.
* Gunston, Bill (1986). *World Encyclopedia of Aero Engines*. Wellingborough: Patrick Stephens. σελ. 107.

Εξωτερικοί σύνδεσμοι
--------------------

* Πολυμέσα σχετικά με το θέμα  Potez στο Wikimedia Commons

  


|  |  |
| --- | --- |
| 

|  |
| --- |
| * Πύλη:Αεροπορία
 |

 |
Η λέξη **sic** είναι λατινική, είναι τροπικό επίρρημα και σημαίνει **έτσι** (**ούτως**). Χρησιμοποιείται συχνά μέσα σε παρένθεση, όταν μεταφέρεται κείμενο ή λόγος τρίτου για να τονίσει ότι η μεταφορά είναι πιστή. Χρησιμοποιείται για ιδιαιτερότητες ή λάθη, γλωσσικά ή νοηματικά, του πρωτοτύπου, προκειμένου να τονιστεί ότι τα λάθη ή οι ιδιαιτερότητες προέρχονται από τον αρχικό συγγραφέα και όχι από αυτόν που τα αναπαράγει. Συχνά χρησιμοποιείται ειρωνικά, όταν πρόκειται για ιδιαιτερότητα που ο αναμεταδίδων θεωρεί λάθος (π.χ. ανορθογραφία), για να επιστήσει την προσοχή του αναγνώστη στο λάθος. Για επίταση της ειρωνείας μπορεί να συνοδεύεται και από θαυμαστικό (sic!). Πολλές φορές όμως χρησιμοποιείται χωρίς αξιολογικό χρωματισμό, ιδιαίτερα κατά την αναπαραγωγή λογοτεχνικών κειμένων ή κειμένων με παλαιά ορθογραφία, για να διαλύσει τυχόν αμφιβολίες του αναγνώστη αν πρόκειται για αβλεψία του αντιγράφοντος ή για ιδιαιτερότητα του πρωτοτύπου. Καμιά φορά χρησιμοποιείται λανθασμένα ως σημείο ειρωνείας για απόψεις τρίτου ακόμα κι όταν δεν αφορά πιστή μεταφορά άλλου κειμένου.

Η λέξη sic χρησιμοποιείται τόσο στα ελληνικά όσο και σε άλλες γλώσσες με παρόμοιο τρόπο.

Παραδείγματα:

* *Ο γνωστός φιλόλογος Χ μου έστειλε επιστολή διαμαρτυρίας και ξεκινούσε «Αγαπιτέ (sic!) Γιώργο»!*

Εδώ χρησιμοποιείται ειρωνικά για να τονίσει τη λανθασμένη ορθογραφία της λέξης «αγαπιτέ» αντί του σωστού «αγαπητέ».

* *Ο Διονύσιος Σολωμός στο ποίημά του «Η Γυναίκα της Ζάκυνθος» γράφει: «Και έστεκα και εθεωρούσα τα τέσσερα δάχτυλα για πολληώρα [sic]»*

Εδώ χρησιμοποιείται ουδέτερα για να δείξει ότι η ιδιαιτερότητα της λ. «πολληώρα» (αντί του αναμενόμενου «πολλή ώρα») προέρχεται από το πρωτότυπο και δεν είναι αβλεψία αυτού που το αναπαράγει.

* *Ο Πρόεδρος της Δημοκρατίας δήλωσε στους δημοσιογράφους ότι τα κουμπαριλίκια [sic] είναι πληγή για τον τόπο.*

Εδώ χρησιμοποιείται για να τονίσει ότι η ενδεχομένως απροσδόκητη «λαϊκή» λέξη «κουμπαριλίκια» χρησιμοποιήθηκε αυτούσια από τον ΠτΔ.

* *Ο Περιφερειάρχης Πελοποννήσου είπε ότι έχει βάλει το νησί (sic!) σε τροχιά ανάπτυξης*

Εδώ χρησιμοποιείται και για να δείξει ότι η λ. «νησί» χρησιμοποιήθηκε από τον ίδιο τον Περιφερειάρχη αλλά και για να επιστήσει την προσοχή του αναγνώστη στη χρήση της λ. «νησί» ως προς την Πελοπόννησο, για να ειρωνευτεί δηλαδή το λάθος.
Ο **RW Κύκνου** (*RW Cygni*) είναι ημιπεριοδικός μεταβλητός αστέρας που βρίσκεται στον αστερισμό Κύκνο. Είναι ερυθρός υπεργίγαντας, ορατός με κιάλια περίπου 1 μοίρα ανατολικά του αστέρα γ Κύκνου

Απόσταση
--------

Η διαστημική αποστολή HIPPARCOS έδωσε μια παράλλαξη για τον RW Κύκνου, 0,91 χιλιοστά του δευτερολέπτου της μοίρας, αλλά με πολύ μεγάλο εύρος σφάλματος. Ο αστέρας θεωρείται μέλος της Ομάδας OB Κύκνος OB9, και από αυτή την παραδοχή συνάγεται ότι απέχει περίπου 3.600 έτη φωτός από τη Γη και το Ηλιακό Σύστημα.

Χαρακτηριστικά
--------------

Ο RW Κύκνου έχει απόλυτη λαμπρότητα περίπου 150 χιλιάδες φορές μεγαλύτερη από τη λαμπρότητα του Ήλιου, δηλαδή απόλυτο μέγεθος −6,41. Η επιφανειακή θερμοκρασία του υπολογίζεται σε 3.300 βαθμούς C, οπότε η διάμετρος του αστέρα για τη λαμπρότητά του είναι περίπου 980 φορές μεγαλύτερη από τη διάμετρο του Ήλιου. Ωστόσο, ένας άλλος υπολογισμός δίνει υψηλότερη θερμοκρασία, 3.647 °C, και αντίστοιχα μικρότερη διάμετρο, 680 φορές την ηλιακή. Ακόμα και με αυτή την τιμή, αν ο RW Κύκνου βρισκόταν στο κέντρο του Ηλιακού Συστήματος, θα περιέκλειε στο εσωτερικό του τη Γη και τον Άρη, με την επιφάνειά του να φθάνει στην Κύρια ζώνη αστεροειδών.

Η αρχική μάζα του RW Κύκνου έχει εκτιμηθεί από τη θέση του ως προς θεωρητικές πορείες αστρικής εξελίξεως ότι ήταν περίπου εικοσαπλάσια της ηλιακής. Παρατηρήσεις της ατμόσφαιράς του υποδεικνύουν ότι χάνει μάζα με ρυθμό 3,2 δισεκατομμυριοστά της ηλιακής μάζας ανά έτος.

Ο RW Κύκνου κατατάσσεται στους ημιπεριοδικούς μεταβλητούς αστέρες (τύπου SRc), Η λαμπρότητά του μεταβάλλεται κατά 4,5 έως 4,6 φορές (αντίστοιχα φαινόμενα μεγέθη από 8,05 έως +9,5 ή 9,7), με περιόδους από 500 έως 660 ημέρες και με τον φασματικό του τύπο να μεταβάλλεται αντιστοίχως μεταξύ M2 και M4.

Παραπομπές
----------

1. ↑  Van Leeuwen, F.: «Validation of the new Hipparcos reduction», *Astronomy and Astrophysics*, τόμος 474 (2), σελ. 653 (2007)
2. 1 2 3  Josselin, E.; Plez, B. (2007). «Atmospheric dynamics and the mass loss process in red supergiant stars». *Astronomy and Astrophysics* **469** (2): 671. doi:10.1051/0004-6361:20066353. Bibcode: 2007A&A...469..671J.
3. ↑  Kiss, L.L.; Szabó, G.M.; Bedding, T.R. (2006). «Variability in red supergiant stars: Pulsations, long secondary periods and convection noise». *Monthly Notices of the Royal Astronomical Society* **372** (4): 1721. doi:10.1111/j.1365-2966.2006.10973.x. Bibcode: 2006MNRAS.372.1721K.
Συντεταγμένες: 36°15′59″N 60°39′20″E﻿ / ﻿36.2664°N 60.6555°E﻿ / 36.2664; 60.6555

Το **Ριμπάτ Σαράφ** (Περσικά: رباط شرف) είναι ένα καραβάν σαράι (σημείο ανάπαυσης ταξιδιωτών) το οποίο χρονολογείται από το 1114. Βρίσκεται βορειοανατολικά του Ιράν στην επαρχία Ραζαβί Χορασάν. Πιθανολογείται ότι ανοικοδομήθηκε από τον Σαράφ αλ-Ντιν ιμπν Ταχίρ (ηγεμόνα της επαρχίας του Χορασάν). Ο αρχαιολογικός χώρος βρίσκεται 7 χιλιόμετρα μακρυά από το χωριό Σχολόκ (130 χιλιόμετρα από τη Μασχάντ) .

Περιγραφή
---------

Ανοικοδομήθηκε με τέτοιο τρόπο ώστε να υπάρχει οχύρωση ώστε να προστατεύονται τα καραβάνια από τις επιθέσεις ληστών. Μάλιστα υπήρχε μόνο μια πύλη εισόδου η οποία μπορούσε να φρουρείται. Το συγκρότημα έχει μέγεθος 110x75 μέτρα και είναι περιτοιχισμένο από πλίθινους τείχους ύψους 6 μέτρων οχυρωμένο από έξι στρογγυλούς πύργους. Αρχικά λειτούργησε ως καραβάν σαράι αλλά αργότερα, μετά από λεηλασία που υπέστη αναδιαμορφώθηκε ως παλάτι της πριγκίπισσας Τουρκάν Χατούν η οποία ήταν σύζυγος του Σελτζούκου Σουλτάνου Σαντζάρ (1118-1157). Ο Σαντζάρ είχε έδρα στην πρωτεύουσα Μερβ (σήμερα η Μερβ βρίσκεται στο Τουρκμενιστάν). 

Το καραβάν σαράι αποτελείται από δύο μέρη: το ένα μικρότερο μέρος περιλαμβάνει τρία μικρά ισλαμικά τεμένη και απευθυνόταν στην πλειοψηφία των ταξιδιωτών, ενώ υπήρχε ένα μεγαλύτερο μέρος με τρεις δεξαμενές νερού και δωμάτια ξεκούρασης τα οποία απευθυνόταν στους πλουσιότερους ταξιδιώτες.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ριμπάτ Σαράφ** |

1. 1 2 3 4 5 6 7 8  books.google.com/books?id=un4WcfEASZwC&pg=PA354.
2. 1 2 3 4 5 6 7 8 9 10 11  books.google.com/books?id=un4WcfEASZwC&pg=PA151.
3. 1 2 3 4 5 6 7 8 9 10 11  archnet.org/sites/3873.
4. 1 2 3 4  *Wiki Loves Monuments monuments database*. 6  Νοεμβρίου 2017. tools.wmflabs.org/heritage/api/api.php?action=search&format=json&srcountry=ir&srlang=fa&srid=359.
5. 1 2 3  sarakhs.razavichto.ir/recorded%20monuments-sar.aspx.
6. 1 2 3  Τζόναθαν Μπλουμ, Σήλα Μπλερ (1999). *Ισλαμικές τέχνες*. Εκδόσεις Καστανιώτη. σελίδες 170–1. ISBN 960-03-2654-1.
7. ↑  Andrew Burke, Mark Elliot (2008). *Iran*. Lonely Planet. σελίδες 365. ISBN 978-1-74104-293-1.
8. 1 2  Helen Loveday, Bruce Wannell, Christoph Baumer, Bijan Omrani (2005). *Iran Persia: Ancient & Modern*. Odyssey Books & Guides. σελίδες 219. ISBN 978-962-217-812-0. CS1 maint: Πολλαπλές ονομασίες: authors list (link)
Σου με γκανάς σοκολάτας
Ένα **προφιτερόλ** είναι γεμιστό από ζύμη, με μια συνήθως γλυκιά και υγρή γέμιση σαντιγί, κρέμας, κρέμας ζαχαροπλαστικής ή παγωτού. Οι σφολιάτες μπορεί να διακοσμούνται με άλλα υλικά ή να αφήνονται απλές ή γαρνιρισμένες με σάλτσα σοκολάτας, καραμέλας, ή πασπαλισμένες με ζάχαρη άχνη. Το αλμυρό προφιτερόλ γεμίζεται με πολτοποιημένα κρέατα, τυριά και ούτω καθεξής. Αυτά χρησιμοποιούνταν συχνά για γαρνίρισμα στις σούπες.

Το προφιτερόλ και τα σχετιζόμενα εδέσματα ανά τον κόσμο μπορεί να συνδέονται με ιδιαίτερες παραλλαγές της γέμισης ή της σάλτσας σε διαφορετικές περιοχές.

Ιστορία
-------

Το προφιτερόλ αντλεί τις ρίζες του από την εποχή της αναγέννησης. Η Αικατερίνη των Μεδίκων παντρεύτηκε τον Ερρίκο Β΄ της Γαλλίας και μαζί της έφερε όλες της τις συνταγές από την πατρίδα της την Τοσκάνη. Ένας από τους μάγειρες της, ο Ποπελίνι, δημιούργησε το 1540 τη ζύμη σου το οποίο έγινε πολύ δημοφιλές στη Γαλλία (όπως και άλλα ιταλικά γλυκά) και μαζί με αυτό τα προφιτερόλ. Η φήμη του επιδόρπιου εξαπλώθηκε αλλά το πραγματικό προφιτερόλ αναπτύχθηκε μετά τον 17ο αιώνα.

Παραπομπές
----------

1. ↑  Prosper Montagné, *Larousse Gastronomique*, 1st edition, 1938, *s.v.*
2. ↑  Carole Bloom (2 Μαρτίου 2007). *The Essential Baker: The Comprehensive Guide to Baking with Chocolate, Fruit, Nuts, Spices, and Other Ingredients*. John Wiley and Sons. σελίδες 433–. ISBN 978-0-7645-7645-4. Ανακτήθηκε στις 15 Ιουνίου 2011.
3. ↑  Michael Ruhlman (7 Απριλίου 2009). *Ratio: The Simple Codes Behind the Craft of Everyday Cooking*. Simon and Schuster. σελίδες 46–. ISBN 978-1-4165-6611-3. Ανακτήθηκε στις 15 Ιουνίου 2011.
4. ↑  Good Housekeeping Magazine· Good Housekeeping (28 Δεκεμβρίου 2001). *The Good Housekeeping Illustrated Cookbook: America's Bestselling Step-by-Step Cookbook, with More Than 1,400 Recipes*. Hearst Books. σελίδες 512–. ISBN 978-1-58816-070-6. Ανακτήθηκε στις 15 Ιουνίου 2011.
5. ↑  Glenn Rinsky· Laura Halpin Rinsky (14 Φεβρουαρίου 2008). *The Pastry Chef's Companion: A Comprehensive Resource Guide for the Baking and Pastry Professional*. John Wiley and Sons. σελίδες 228–. ISBN 978-0-470-00955-0. Ανακτήθηκε στις 15 Ιουνίου 2011.

*
**"Wodefit Gesgeshi, Widd Innat Ityopp'ya"** ("*Προχώρα μπροστά, μάνα Αιθιοπία"*) είναι ο εθνικός ύμνος της Αιθιοπίας. Οι στίχοι γράφτηκαν από τον Ντερέτζε Μελάκου Μενγκέσα κι η μουσική από το Σολωμόν Λούλου Μιτίκου. Υιοθετήθηκε το 1992..

Στίχοι στα αμχαρικά
-------------------

የዜግነት ክብር በ ኢትዮጵያችን ፀንቶ (Yäzêgennät Keber Bä-Ityopp'yachen S'änto)
ታየ ህዝባዊነት ዳር እስከዳር በርቶ (Tayyä Hezbawinnät Dar Eskädar Bärto.)
ለሰላም ለፍትህ ለህዝቦች ነፃነት (Läsälam Läfeteh Lähezboch Näs'annät;)
በእኩልነት በፍቅር ቆመናል ባንድነት (Bä'ekkulennät Bäfeqer Qomänal Bä'andennät.)
መሰረተ ፅኑ ሰብዕናን ያልሻርን (Mäsärätä S'enu Säbe'enan Yalsharen;)
ህዝቦች ነን ለስራ በስራ የኖርን (Hezboch Nän Läsera Bäsera Yänoren.)
ድንቅ የባህል መድረክ ያኩሪ ቅርስ ባለቤት (Denq Yäbahel Mädräk Yä'akuri Qers Baläbêt;)
የተፈጥሮ ፀጋ የጀግና ህዝብ እናት (Yätäfät'ro S'ägga Yä'jägna Hezb ennat;)
እንጠብቅሻለን አለብን አደራ (Ennet'äbbeqeshallän Alläbben Adära;)
ኢትዮጵያችን ኑሪ እኛም ባንቺ እንኩራ። (Ityopp'yachen nuri Eññam Banchi Ennekura!)

Μετάφραση
---------

Ο Σεβασμός για τον πολίτη είναι ισχυρός στην Αιθιοπία μας
Παντού φαίνεται η εθνική υπερηφάνεια, να λάμπει από τη μια άκρη ως την άλλη.
Για ειρήνη, για δικαιοσύνη, για την ελευθερία των λαών,
Στεκόμαστε ενωμένοι με ισότητα κι αγάπη.
Σταθεροί απ' όπου ξεκινήσαμε, παραμένουμε άνθρωποι.
Είμαστε άνθρωποι που ζουν με τη δουλειά.
Θαυμάσια είναι η παράδοση, που φέρει περήφανη κληρονομιά,
Φυσική χάρη, μητέρα άξιων ανθρώπων.
Θα σε προστατέψουμε - έχουμε χρέος.
Ζήτω, Αιθιοπία μας! Ας είμαστε περήφανοι για σένα!

Παραπομπές
----------

1. ↑  National anthems.info

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνικοί ύμνοι της Αφρικής |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| 
* Αγκόλα
* Αίγυπτος
* Αιθιοπία
* Ακτή Ελεφαντοστού
* Αλγερία
* Γκάμπια
* Γκαμπόν
* Γκάνα
* Γουινέα
* Γουινέα-Μπισσάου
* Ερυθραία
* Εσουατίνι
* Ζάμπια
* Ζιμπάμπουε
* Ισημερινή Γουινέα
* Καμερούν
* Κεντροαφρικανική Δημοκρατία
* Κένυα
* Κομόρες
* Δημοκρατία του Κονγκό
* Λαϊκή Δημοκρατία του Κογκό
* Λεσότο
* Λιβερία
* Λιβύη
* Μαδαγασκάρη
* Μαλάουι
* Μάλι
* Μαρόκο
* Μαυρίκιος
* Μαυριτανία
* Μοζαμβίκη
* Μπενίν
* Μποτσουάνα
* Μπουρκίνα Φάσο
* Μπουρούντι
* Ναμίμπια
* Νίγηρας
* Νιγηρία
* Νότια Αφρική
* Νότιο Σουδάν
* Ουγκάντα
* Πράσινο Ακρωτήριο
* Ρουάντα
* Σάο Τομέ και Πρίνσιπε
* Σενεγάλη
* Σεϋχέλλες
* Σιέρρα Λεόνε
* Σομαλία
* Σουδάν
* Τανζανία
* Τζιμπουτί
* Τόγκο
* Τσαντ
* Τυνησία
 |

 |
Γεράκι με κεφάλι κριαριού, που αντιπροσωπεύει την προσωπικότητα ή την ψυχή (*μπα*) του Ρα, με δαχτυλίδια σεν στα νύχια του. Αρχαίο Αιγυπτιακό φυλαχτό, περίπου 1254 π.Χ. Μουσείο Λούβρου.
Το **δαχτυλίδι Σεν** στην αρχαία Αίγυπτο ήταν το σύμβολο της αιωνιότητας και του απείρου και είχε μαγική δύναμη που προστάτευε από κάθε κακό. Είχε σχήμα στρογγυλό και σχηματίζονταν από ένα σχοινί, με τα δύο άκρα να σχηματίζουν μια γραμμή που εφάπτεται στον κύκλο. Ήταν εμπνευσμένο από τον ήλιο που περιστρέφεται γύρω από τη Γη και την προστατεύει. 

Το δαχτυλίδι Σεν αναπαρίσταται ως ιερογλυφικό με το V9 (šn) στον κατάλογο του Γκάρντινερ (Gardiner's Sign List), μια συλλογή των σπουδαιότερων αιγυπτιακών ιερογλυφικών («ιερο γλύφων»). Στο σύστημα χαρακτήρων Unicode αποδίδεται με U+13376.

Στην τέχνη αναπαρίσταται, συχνότερα, με τον αιγύπτιο ηλιακό θεό Ώρο, ο οποίος απεικονίζονταν ως γεράκι ή άνθρωπος με κεφαλή γερακιού, αλλά και με τη θεά-προστάτιδα Νεκχεμπέτ.

Παραπομπές
----------

1. ↑  «Gardiner's sign list». *en.wikipedia.org*. Ανακτήθηκε στις 16 Δεκεμβρίου 2021.

Πηγές
-----

* Άλαν Γκάρντινερ: *Egyptian Grammar*, Third edition, S.74. Griffith Institute, Oxford, 1994.
* Γιούργκεν φον Μπέκερατ: *Handbuch der ägyptischen Königsnamen.* Münchner Ägyptologische Studien. Bd. 49. Philipp von Zabern, Mainz 1999, ISBN 3-8053-2591-6, S. 27-29

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σεν** |


|  |  |
| --- | --- |
| εικονίδιο αρχαιολογία | Πύλη αρχαιολογία |
Συντεταγμένες: 54°15′6.98″N 12°27′23.00″E﻿ / ﻿54.2519389°N 12.4563889°E﻿ / 54.2519389; 12.4563889

Ο **Ρέκνιτς** (*Recknitz*), ιστορικά γνωστός ως «Ράξα» (*Raxa*), είναι ποταμός στο Μεκλεμβούργο-Δυτική Πομερανία της ΒΑ Γερμανίας. Η παγετώδης κοιλάδα του Ρέκνιτς εκτείνεται προς τα νότια και συγκεκριμένα προς την πόλη Γκύστρο. Ο ποταμός δεν έχει συγκεκριμένη πηγή, αλλά σχηματίζεται από χειμάρρους και κανάλια. Έχει λεκάνη απορροής 669 τετραγωνικών χιλιομέτρων και συνολικό μήκος 72 χιλιομέτρων.

Ο κάτω Ρέκνιτς ήταν το ιστορικό σύνορο μεταξύ των περιοχών Μεκλεμβούργου και Πομερανίας. Στις μέρες μας ωστόσο είναι απλά το σύνορο μεταξύ της Λουθηρανικής εκκλησίας του Μεκλεμβούργου και της Ευαγγελικής εκκλησίας της Πομερανίας.

Αρχίζοντας από την πόλη Τέσσιν, ο ποταμός είναι πλωτός με κανό ολόκληρο το χρόνο. Tα τελευταία χρόνια έχουν γίνει έργα κατά μήκος της διαδρομής του ποταμού με σκοπό την αποκατάσταση του φυσικού περιβάλλοντος, κάνοντας το τοπίο ακόμα ελκυστικότερο. Σε μήκος 30 χιλιομέτρων, τρία τμήματα της όχθης του ποταμού έχουν ανακηρυχθεί τόποι φυσικής προστασίας. Ο ποταμός εκβάλλει στη Βαλτική Θάλασσα.

Τον Οκτώβριο του 955 μ.Χ. η ευρύτερη περιοχή του ποταμού ήταν η τοποθεσία όπου έγινε η γνωστή μάχη του Ρέκνιτς ανάμεσα στο γερμανικό στρατό του αυτοκράτορα Όθωνα της Γερμανίας που διοικούνταν από τον Γκέρο τον Μέγα και το στρατό των Οβοτριτών και άλλων Σλάβων κάτω από τις διαταγές του πρίγκιπα Στόινεφ, αδερφού του πρίγκιπα Νάκον.

Εξωτερικοί συνδέσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρέκνιτς** |

* 
* 
* 

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 238771075

 |

 |
Ο **Ρέινιερ φαν Περσάιν** (Reinier van Persijn, 1615 – 23 Νοεμβρίου 1668) ήταν Ολλανδός χαράκτης πορτρέτων και εξωφύλλων βιβλίων της ολλανδικής Χρυσής Εποχής.

Βιογραφία
---------

Σύμφωνα με τον Άρνολντ Χαουμπράκεν, που τον ονόμασε *Reynier van Parzyn*, ήταν νυμφεμένος με την εγγονή του ζωγράφου βιτρό Βάουτερ Κράμπετ του πρεβύτερου (Wouter Crabeth I), του οποίου τον γιο Βάουτερ Κράμπετ τον νεότερο πιθανότατα γνώριζε από την παραμονή τους στη Ρώμη, όπου και οι δύο ήταν μέλη των Bentvueghels. Το ψευδώνυμό του ήταν *Νάρκισσος* (Daffodil). Εγκαταστάθηκε το 1645 στη Χάουντα, όπου γεννήθηκε η σύζυγός του.

Ήταν μαθητής του Κορνέλις Μπλούμερτ και έμαθε την τέχνη της χάραξης σελίδων τίτλου βιβλίου από τον Τέοντορ Μάταμ (Theodor Matham), γιο του Γιάκομπ Μάταμ.  Σύμφωνα με έναν παλιό ολλανδικό *Who's Who*, ενώ βρισκόταν στην Ιταλία δημιούργησε χαρακτικά από *την Πινακοθήκη Justiani*, δημιούργησε ένα περίφημο χαρακτικό του Μπαλντασσάρε Καστιλιόνε και είχε ως το σύνθημα το ρητό, *Het moet al in een pers zijn*, που σημαίνει *ότι πρέπει να είναι ήδη προς εκτύπωση*, το οποίο ήταν λογοπαίγνιο, καθώς *Pers-zijn* ήταν το όνομά του. 

 Χαρακτικό σελίδας τίτλου του φαν Περσάιν, του βιβλίου του CM Anhaltin, *Slot en sleutel van de groote zee-vaert met een uytschrijvinge van Oost en West*, Άμστερνταμ 1659.

Δείτε επίσης
------------

* Bentvueghels

Παραπομπές
----------

1. ↑  *Artnet*. reiner-van-persijn. Ανακτήθηκε στις 9  Οκτωβρίου 2017.
2. 1 2  (Γερμανικά) *Catalog of the German National Library*. 124414559. Ανακτήθηκε στις 30  Μαΐου 2020.
3. 1 2 3  (Γερμανικά) *Catalog of the German National Library*. 124414559. Ανακτήθηκε στις 10  Ιουνίου 2020.
4. ↑  (Ολλανδικά) *RKDartists*. rkd.nl/explore/artists/62810. Ανακτήθηκε στις 23  Αυγούστου 2017.
5. ↑  RKD entry on Reinier van Persijn

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 54423575
* **Europeana**: agent/base/118833
* LCCN: nr2003025347
* ISNI: 0000 0001 0902 9449
* GND: 124414559
* SELIBR: 338604
* SUDOC: 070237573
* BNF: cb150040820 (data)
* BPN: 59951961
* ULAN: 500043426
* NKC: ola2012729439
* BNE: XX888357
* KulturNav: id
* RKD: 62810

 |

 |
Ο DJ Σβεν Φετ συνδυάζει κομμάτια για πλήθος χορευτών στο Amnesia, ένα νυχτερινό κέντρο διασκέδασης της Ίμπιζα, το 2013.
**Ρέιβ** (αγγλικά: rave) είναι ένα οργανωμένο χορευτικό πάρτι σε ένα νυχτερινό κέντρο διασκέδασης, υπαίθριο φεστιβάλ, αποθήκη ή άλλη ιδιωτική ιδιοκτησία που χαρακτηρίζεται συνήθως από παραστάσεις από DJ, παίζοντας μια απρόσκοπτη ροή ηλεκτρονικής χορευτικής μουσικής. Οι DJ σε εκδηλώσεις ρέιβ παίζουν ηλεκτρονική χορευτική μουσική σε βινύλιο, CD και ψηφιακό ήχο από μια μεγάλη ποικιλία ειδών μουσικής, όπως techno, hardcore, house, drum & bass, dubstep, και post-industrial. Περιστασιακά οι εκτελεστές ζωντανών μουσικών παραστάσεων είναι γνωστοί ότι εκτελούν και άλλους τύπους ερμηνευτών καλλιτεχνών όπως χορευτών γκόου-γκόου και χορευτών της φωτιάς. Η μουσική ενισχύεται με ένα μεγάλο, ισχυρό σύστημα ενίσχυσης ήχου, συνήθως με μεγάλα υπογούφερ για να παράγει έναν βαθύ ήχο μπάσων. Η μουσική συχνά συνοδεύεται από σόου με λέιζερ, προβαλλόμενες χρωματιστές εικόνες, οπτικά εφέ και μηχανές παραγωγής ομίχλης.

Ενώ κάποια ρέιβ μπορεί να είναι μικρά πάρτυ που γίνονται σε νυχτερινά κέντρα ή ιδιωτικά σπίτια, μερικά ρέιβ έχουν φτάσει σε τεράστιο μέγεθος, όπως τα μεγάλα φεστιβάλ και εκδηλώσεις που περιλαμβάνουν πολλαπλούς DJ και χορευτικούς χώρους (π.χ. το Κοινό Φεστιβάλ του Κάσλμορτον το 1992). Ορισμένα φεστιβάλ ηλεκτρονικής χορευτικής μουσικής έχουν χαρακτηριστικά από ρέιβ, αλλά σε μεγαλύτερη, συχνά εμπορική κλίμακα. Τα ρέιβ μπορεί να διαρκέσουν για μεγάλο χρονικό διάστημα, με κάποιες εκδηλώσεις να συνεχίζονται για είκοσι τέσσερις ώρες και να διαρκούν όλη τη νύχτα. Οι έφοδοι επιβολής του νόμου και οι νόμοι κατά των ρέιβ έχουν παρουσιάσει πρόκληση στο σκηνικό των ρέιβ σε πολλές χώρες. Αυτό οφείλεται στη συσχέτιση παράνομων ναρκωτικών όπως το MDMA (συχνά αναφερόμενο ως «ναρκωτικό του κλαμπ» ή «ναρκωτικό του πάρτι» μαζί με το MDA), το LSD, το GHB, η κεταμίνη, η μεθαμφεταμίνη, η κοκαΐνη και η κάνναβη. Εκτός από ναρκωτικά, τα ρέιβ χρησιμοποιούν συχνά μη εξουσιοδοτημένους, μυστικούς χώρους, όπως παράνομα πάρτι σε ακατοίκητα σπίτια, αχρησιμοποίητες αποθήκες, ή υπόστεγα αεροσκαφών. Αυτές οι ανησυχίες συχνά αποδίδονται σε έναν τύπο ηθικού πανικού που περιβάλλει τον πολιτισμό του ρέιβ.

Παραπομπές
----------

1. 1 2 3 4
2. ↑
3. ↑
4. ↑  Shepherd, John (2003). *Continuum Encyclopedia of Popular Music of the World: Performance and production. Volume II*. A&C Black. σελίδες 334–335. ISBN 0826463215. Ανακτήθηκε στις 10 Σεπτεμβρίου 2016.
5. 1 2 3 4 5  «Αρχειοθετημένο αντίγραφο». Αρχειοθετήθηκε από το πρωτότυπο στις 14 Ιανουαρίου 2019. Ανακτήθηκε στις 31 Ιανουαρίου 2019.
6. 1 2 3 4 5 6
7. ↑
8. ↑
9. ↑
10. ↑
11. ↑
12. ↑
Τρελός Μουσώνας ράγισε μεσονυχτίς τα ρέλια.  
Στο χέρι σου χλωρό κλαρί, χαρτί κι ένα φτερό.[...]
Νίκος Καββαδίας, απόσπασμα από το ποίημα "*Μουσώνας*"

Το **ρέλι** και συνηθέστερα στον πληθ. τα **ρέλια** στην ναυτική ορολογία είναι το εξελληνισμένο **rail** της αγγλικής γλώσσας. Στο ναυτικό δηλώνει τις κάθε είδους χειρολαβές ή συρματόσχοινα ασφαλείας (**hand rails, life rails, safety rails** κ.λπ.). Πολλές φορές, συνεκδοχικά, κάποιοι αποκαλούν ρέλια τα πλευρικά κιγκλιδώματα και την κουπαστή του πλοίου. Παλιότερα, στο ναυτικό, ρέλι ονομαζόταν η "ρίζα του θωρακίου". Τα σημερινά ναυτικά ρέλια δεν έχουν σχέση με την ρίζα του θωρακίου αλλά ούτε, φυσικά, με το ρέλι που είναι η ραφή στην άκρη ενός υφάσματος, το τελείωμα.

Παραπομπές
----------

1. λήμμα "ρέλι", Εγκυκλοπαίδεια Πάπυρος-Λαρούς
Το "**Kashmir**" είναι ένα τραγούδι του αγγλικού ροκ συγκροτήματος Led Zeppelin, το οποίο συμπεριλήφθηκε στον έκτο δίσκο τους, *Physical Graffiti*, το 1975. Το τραγούδι γράφτηκε από τους Ρόμπερτ Πλαντ και Τζίμι Πέιτζ (ενώ ονομαστική αναφορά δίνεται και στον Τζον Μπόναμ), σε μία περίοδο τριών ετών. Το κομμάτι έγινε ένα από τα πιο συνηθισμένα στις ζωντανές εμφανίσεις τους, μετά την κυκλοφορία του. Το κομμάτι πλέον θεωρείται ως ένα από τα πιο επικά "προοδευτικά" (progressive) τραγούδια τους.

Το 1995, ο Πλαντ και ο Πέιτζ, ηχογράφησαν και μία ορχηστρική έκδοσή του, και το συμπεριέλαβαν στον ζωντανό δίσκο *No Quarter: Jimmy Page and Robert Plant Unledded*. Γενικότερα, πρόκειται για ένα από τα πιο σημαντικά τραγούδια τους. Το περιοδικό *Rolling Stone*, στη λίστα του με τα 500 Σπουδαιότερα Τραγούδια όλων των εποχών, το κατέταξε στην 141η θέση. Το 2007, κυκλοφόρησε ως σινγκλ σε μορφή ψηφιακής λήψης, το οποίο μπήκε σε μερικά τσαρτ, όπως στα βρετανικά που έφτασε στο νούμερο 80.

Παραπομπές
----------

1. ↑  «VH1 Greatest Hard Rock Songs - January 2009». *VH1*. Αρχειοθετήθηκε από το πρωτότυπο στις 27 Αυγούστου 2010. Ανακτήθηκε στις 10 Φεβρουαρίου 2009.
2. ↑  *The Gramophone: Volume 84, Issue 1*. C. Mackenzie. 2006. σελ. 99.
3. ↑  Edward Macan (1997). *Rocking the Classics: English Progressive Rock and the Counterculture*. Oxford University Press. σελ. 154. ISBN 978-0195098884.
4. ↑  «The 500 Greatest Songs of All Time - November 2003». *Rolling Stone*. Αρχειοθετήθηκε από το πρωτότυπο στις 25 Φεβρουαρίου 2012. Ανακτήθηκε στις 10 Φεβρουαρίου 2009.
5. ↑  «UK Top Singles - 24 November 2007». *chartstats.com*. Ανακτήθηκε στις 19 Ιανουαρίου 2009.

Εξωτερικοί σύνδεσμοι
--------------------

* "Kashmir" at LedZeppelin.com
* Kashmir Αρχειοθετήθηκε 2017-12-05 στο Wayback Machine. στο MetroLyrics.com